| **Richard Garriott** |
| --- |
|  |
| R. Garriott 2008 m. |
| Gimė | 1961 m. liepos 4 d. (62 metai)Kembridžas, Anglija |
| Pilietybė | JAV, JK |
| Tėvai | Owen K. GarriottHelen Garriott |
| Sutuoktinis (-ė) | Laetitia Pichot de Cayeux (nuo 2011) |
| Vaikai | 2 |
|  |
| Veikla | kompiuterinių žaidimų kūrėjas |
|  |
| Žymūs apdovanojimai |
| AIAS Hall of Fame Award (2006) |

**Ričardas Alenas Gariotas** (angl. *Richard Allen Garriott*; g. 1961 m. liepos 4 d. Kembridže, Anglijoje) – kompiuterinių žaidimų dizaineris ir verslininkas. Geriausiai žinomas kaip „Ultima" žaidimų serijos pasaulio kūrėjas.

2008 m. spalio 12 d. kaip save finansuojantis kosmoso turistas kosminiu laivu „Sojuz" nuskrido į Tarptautinę kosminę stotį, kurioje prabuvo 12 dienų.

Biografija
----------

R. Gariotas gimė Kembridže, Anglijoje, amerikiečių šeimoje ir užaugo *Nassau Bay* mieste, Teksaso valstijoje, JAV. Jo tėvas Ouvenas K. Gariotas (*Owen K. Garriott*) buvo astronautas, kuris dalyvavo „Skylab 3" ir Space Shuttle „STS-9" misijose. Teksaso *Clear Creek High School* vidurinėje mokykloje R. Gariotas įtikino mokyklos vadovybę leisti jam įkurti jo paties prižiūrimą programavimo kursą, kuriame jis kūrė fantastinius kompiuterinius žaidimus naudodamasis teletaipo prietaisu. 1977 m. vasarą tėvai R. Gariotą išsiuntė į Oklahomos universiteto septynių savaičių kompiuteristų stovyklą, kur jis gavo pravardę „Britas", kurią lyg šiol tebenaudoja kaip savo slapyvardį kompiuteriniuose žaidimuose.

### Karjera

1979-ųjų vasarą Gariotas pradėjo dirbti „ComputerLand" parduotuvėje, kur laisvalaikiu kūrė vaidmenų žaidimą „Akalabeth". Parduotuvės savininkas pasiūlė pabandyti jį parduoti. Nors jis nepardavė daug kopijų, viena iš jų pateko į bendrovės „California Pacific Computer" rankas ir ši pasiūlė jam verslo sandorį. Buvo parduota virš 30 000 jo žaidimo kopijų, o jam atiteko po 5 JAV dolerius už kiekvieną parduotą žaidimą. Tų pačių metų rudenį jis įstojo į Teksaso universitetą Ostine.

Ankstyvajame XX a. 9-ajame dešimtmetyje R. Gariotas pradėjo kurti „Ultima" kompiuterinių žaidimų seriją. Iš pradžių jis programavo su Apple II kompiuteriu. Pirmuosius žaidimo vienetus išleido „California Pacific Computer", jie buvo pardavinėjami plastikiniuose maišeliuose. Kitą dalį išleido „Sierra On-Line", kuri vienintelė sutiko juos platinti dėžėmis. Maždaug tuo metu, kai jis užbaigė trečiąjį serijos žaidimą, žaidimai buvo susilaukę tokio pasisekimo, kad Gariotas (kartu su broliu Robertu) įkūrė savo bendrovę „Origin Systems", kuri ėmėsi platinti jo žaidimus.

1992 m. rugsėjį R. Gariotas pardavė „Origin" bendrovei „Electronic Arts" už 30 mln. JAV dol. 1997 m. jis sugalvojo terminą MMORPG, kuris įvardino tuomet dar kylantį žaidimų žanrą, žinomą kaip *graphical MUDs*. Vėliau kūrė MMORPG žanro žaidimus bendrovėje „NCsoft".

2009 m. Gariotas įsteigė bendrovę „Portalarium", kuri kuria „Ultima" serijos tęsinį.

### Asmeninis gyvenimas

2011 m. Ričardas vedė Laetitia Garriott de Cayeux ir pakeitė savo pavardę į žmonos. Judviejų vaikas, vardu Kinga, gimė 2012 m. birželio 30 d.

Išnašos
-------

1. ↑  „One on One With Richard 'Lord British' Garriott". *PC Gamer*. UK. 2007 m. rugpjūčio mėn. p. 11. Nuoroda tikrinta 2016-04-01.
2. ↑  „D.I.C.E Special Awards". Nuoroda tikrinta 2017-01-22.
3. ↑  Mark Carreau (2008). „$30 million buys Austin resident a ride on Soyuz mission". The Houston Chronicle. Nuoroda tikrinta 2008-10-12.
4. ↑  Tariq Malik. „Former Astronaut's Son Signs on as Next Space Tourist". SPACE.com. Nuoroda tikrinta 2007-10-09.
5. ↑  „Inside Ultima IV". *Computer Gaming World*. 1986 m. kovo mėn. pp. 18–21. Suarchyvuotas originalas 2008-12-27. Nuoroda tikrinta 2013-06-18.
6. ↑  Addams, Shay. *Official Book of Ultima* p, 3–5,
7. ↑  King, Brad; John Borland (2003). *Dungeons and Dreamers: The Rise of Computer Game Culture from Geek to Chic*. McGraw-Hill. pp. 11–12. ISBN 0-07-222888-1.
8. ↑  *The Official Book of Ultima*, page 8.
9. ↑  Alexandra Biesada October 1996 0 (1996-10-01). „Reality Bytes". *Texas Monthly* (anglų). Nuoroda tikrinta 2022-04-04.`{{cite web}}`: CS1 priežiūra: numeric names: authors list (link)
10. ↑  *The Official Book of Ultima* (second edition), p. 25.
11. ↑  Gillen, Kieron (2008-03-04). „Warren Spector Interviews Every-Bloody-One". *Rock, Paper, Shotgun* (amerikiečių anglų). Nuoroda tikrinta 2018-01-08.
12. ↑  Durkee, David (1983 m. lapkritis-gruodis). „Profiles in Programming / Lord British". *Softline*. p. 26. Nuoroda tikrinta 2014-07-29. `{{cite news}}`: Patikrinkite date reikšmes: `|date=` (pagalba)
13. ↑  „Pimps and Dragons". *The New Yorker*. 2001-05-28. Nuoroda tikrinta 2014-07-29.
14. ↑  Safko, Ron; Brake, David (2009). *The Social Media Bible: Tactics, Tools, and Strategies for Business Success*. Wiley. ISBN 978-0-470-41155-1. „Richard Garriott first coined the term *MMORPG* in 1997."
15. ↑  Garriott de Cayeux, Richard. „By the way...". Google+. Nuoroda tikrinta 2011-08-01.

Nuorodos
--------

|  |  |
| --- | --- |
|  | **Vikiteka: Richard Garriott** – vaizdinė ir garsinė medžiaga  |

* Oficiali svetainė